**ОТЧЕТ ЗА ДЕЙНОСТТА НА НАРОДНО ЧИТАЛИЩЕ „Н.Й.ВАПЦАРОВ – 1924г.” ГР.СТАМБОЛИЙСКИ ЗА 2021 год.**

И изминалата 2021 година беше под знака на световната пандемия на разпространилият се в цял свят Коронавирус Ковид 19.

Този фактор за втора година се отрази и на дейността на нашето читалище.

Във връзка с това повечето от плануваните дейности и мероприятия в нашия културен календар не можаха да се осъществят, поради спазване на съответните противоепидемични мерки в следствие спазване заповедите на министъра на здравеопазването, във връзка с борбата със световната пандемия.

Отчитайки дейността през календарната 2021 година, започваме с

**БИБЛИОТЕЧНАТА ДЕЙНОСТ :**

През отчетната 2021г. година са регистрирани 778 читатели, от тях до 14 години – 289.

Увеличен е броят на читатели от среден и начален курс на обучение.

Характеристиката по пол сочи - броят на жените читатели е по–голям, спрямо мъжете. През 2021г. са регистрирани 7804 посещения.

Извършени са 556 устни справки и консултации и 3 писмени тематични библиографски справки.

Библиотеката е разположена на площ от 201 кв. м., книгохранилището – 15 кв.м. Фондът е организиран според изискванията и е на свободен достъп за всички граждани на Общината.

През 2021г. библиотеката ни продължи да предлага услуги за гражданите: компютри за потребителите с безплатен достъп до интернет и онлайн информация, електронно съдържание от местно значение, електронни услуги, обучения по компютърна и информационна грамотност,  пространство за местни инициативи и събития.

Като резултат от участието в проекта “Глобални библиотеки – България”, ползвателите на библиотеката ползват 6 напълно оборудвани читателски компютъра и мултифункционално устройство – принтер, скенер и копир и мултимедия.

Благодарение на тях, читателите получават възможност за безплатно ползване на Интернет.

Продължи традицията за колективни посещения на ученици за запознаване с обслужването, справочния и информационен потенциал на библиотеката и провеждането на уроци по определени теми /включени в учебния процес/.

Продължава работата ни с инвалиди, хора в неравностойно положение.

Работим и по поддържането и съхранение на материали в отдел „Краезнание”.

През 2021г. в библиотеката са постъпили 545 нови документи.

Библиотечният фонд в края на отчетния период наброява 28 346 библиотечни единици.

Набавените библиотечни документи през 2021г. са на стойност 7002.59 лв. – 545 бр. книги.

От дарения на читатели постъпиха 217 б.д., на стойност 2635.98 лв.

От собствени източници – 35 б. д., на стойност 379.63 лв.

От участие в проект – 293 б. д., на стойност 3986.98 лв.

През отчетната 2021 г. са отчислени 442 б.д.

Фондът на библиотеката се обновява и от дарители на книги.

Библиотеката ни разполага с 3792 библиотечни единици литература за деца. От нея – 448 тома отраслова л-ра и 3344 тома худ. л-ра. За отчетния период сме обслужвали потребители до 14 години – 289, от тях начален курс – 164, среден курс – 125.

Средната читаемост за 2021г. е приблизително 21,8 тома.

ПРОГРАМА –„Българските библиотеки – съвременни центрове за четене и информираност“ 2021г.

 През 2021г. Министерство на културата обяви финансова подкрепа за библиотеките за обновяване на фондовете им с книги и други информационни източници по Програма „Българските библиотеки – съвременни центрове за четене и информираност” 2021г. Написахме проект като се съобразихме с посочените условия. Общата стойност на проекта беше – 5 000лв. Бяхме одобрени – 3986.98 лв. от Министерство на културата. Фондът на библиотеката се обнови с нови 293 бр. б.д. От тях – БСЧ худ. л-ра – 193 б.д.; детска литература – 62 б.д. и отраслова л-ра – 33 б.д. Работихме с 24 издателства.

 ПРОГРАМА „ГЛОБ@ЛНИ БИБЛИОТЕКИ – БЪЛГАРИЯ”

Компютърната зала на библиотеката разполага с 6 компютъризирани места с безплатен достъп до Интернет, оказва консултантска помощ на потребителите при търсене на информация или ползващи средствата за комуникации, предлага услугата „Информационно гише на потребителя”.

Библиотеката организира безплатните курсове по ИКТ за начинаещи, в които се включват граждани на различна възраст, безработни, пенсионери.

През 2021г. заради Пандемията от COVID-19 посещенията в компютърната зала към библиотеката бяха ограничени до минимум, при строго спазване на противоепидемичните мерки.

Проведохме 4 обучения, обучени лица – 16, индивидуални обучения – 21.

Групите за обучение се сформираха в зависимост от нуждите и свободното време на обучаемите.

КУЛТУРНО – ПРОСВЕТНИ ИЗЯВИ ПРЕЗ 2021г.

През 2021г. бяха организирани различни библиотечни инициативи. Библиотеката се отзова и на всички градски и читалищни мероприятия. Проведените срещи, четения и часове в библиотеката са с учениците от СУ „Отец Паисий”, ОУ„Христо Ботев” и ОУ„Христо Смирненски”, ДГ„Звънче”, ОДЗ„Райна Княгиня”, ДГ „Искра”.

Традиционна е ролята на нашата библиотека за културното развитие на местната общност. През 2021г. библиотеката ни организира инициативи, свързани с книгата и осъществяването на възможността читателите да се срещат с нейните създатели.

МЕРОПРИЯТИЯ:

* 21.01.2021г. - Отбелязване на традиционния народен празник Бабинден
* Януари.2021г. - Организиране на курс за възрастни по компютърна грамотност и работа с интернет към библиотеката в читалището
* 19.02.2021г. - Рецитал с ученици посветен на 145 год. от обесването на Васил Левски
* 01.03.2021г. - Изложба-конкурс „Баба Марта бързала, мартенички вързала” с мартеници, изработени от деца
* 08.03.2021г. - „8-март –Празник на всички читателки на библиотеката”
* Март 2021г. - Литературна игра – „Най-хубавите приказки на Елин Пелин” - четене на приказки с ученици от втори клас
* Март 2021г. - „Що е то?” – презентация за гатанките – как се пишат гатанки – разговор с ученици трети клас
* Април 2021г. – Маратон на четенето.
* Април 2021г. – „Екскурзия в библиотеката” – тематично посещение на ученици от І клас в библиотеката на читалището, свързано с Празника на буквите и „Вече съм читател” – записване на децата – читатели на библиотеката
* Май 2021 г. – Литературно четене „В чудния свят на приказките” – посещения на ученици в Детския отдел на библиотеката и четене на приказки
* Май 2021 г. – Литературни четения „Стаята на приказките” – използване на мултимедия в представянето на любими детски приказки, деца четат на по – малки деца приказки в детския отдел
* Юни 2021 г. – Работилница „Сръчни ръчички” – деца съживяват старите книги в Детския отдел на библиотеката чрез лепене и подвързване на книжките
* Септември 2021 г. – „Дарете ваша любима книга на библиотеката” – дарителска кампания на библиотеката.
* Октомври 2021 г. - Национална седмица на четенето

ДАРИТЕЛИ:

Дарителството за благородни каузи има забележителна история в България.

Дарение на книги – 217 книги, на стойност 2635.98 лв.

През 2021г. библиотеката се обслужваше от две библиотекарки, с необходимото образование.

  **КУЛТУРНА ДЕЙНОСТ**

**ШКОЛИ И КЛУБОВЕ КЪМ ЧИТАЛИЩЕТО:**

През отчетния период 2021г. в читалището работиха следните колективи, школи и клубове:

* Детско-юношески фолклорен танцов ансамбъл „ЮЖНЯЧЕ” – главен художествен ръководител Жанета Иванова, помощник - ръководители Анелия Въкова и Марчела Команова, корепетитори Ангел Назлъмов и Луко Буров. В Ансамбъл „Южняче” танцуват 150 деца на възраст от 4 до 18 години, разпределени в 4 възрастови групи.
* Представителна Танцова формация „Траке” – ръководител и хореограф Жанета Иванова, хореограф и репетитор – Георги Карабахчиев, балетмайстор и солист на Фолклорен Ансамбъл „Тракия” гр.Пловдив, помощник ръководител за група „Начинаещи” - Христина Петрова, корепетитор Ангел Назлъмов. В Танцова формация „Траке” любителите-танцьори са в две групи – напреднали и начинаещи, с общ брой 70 танцьори.
* Школа за класически и модерен балет с ръководител Мария Арабаджиева, 30 деца
* Школа по изобразително изкуство с ръководител Карамфила Прахчарова – 25 деца
* Курс по български език и литература с преподавател Божка Андонова – 18 деца. Курсът успешно подготвя ученици от 7 и 12 клас.
* Курс по английски език с преподавател Росица Нанева. Към момента в курса изучават английски език 26 деца
* Курс по Денс енд Фит – ръководител и инструктор Катя Иванова
* Театрална школа за деца и възрастни – р-тели Димитър Атанасов и Мигела Шушутева

Дейността на школите и колективите се извършваше само в разрешените периоди, в които не се налагаше затваряне на дейността поради противоепидемичните мерки спрямо пандемията на Ковид 19.

През 2021 година успяхме да осъществим следните културни мероприятия :

1. Участие на ПТФ „Траке“ в танцов семинар за разучаване на автентични народни хора с доц.Георги Гаров – гр.Девин, м.май 2021
2. Благотворителен концерт с участието на Представителна танцова формация „Траке“ и Фолклорен ансамбъл „Тракия“ гр.Пловдив, посветен на събиране на средства за паметник на проф.Кирил Дженев – 11.05.2021
3. Годишен концерт-продукция на Школата за класически и модерен балет на сцената на читалището – 27.05.2021
4. Съвместно с Община Стамболийски Народно читалище „Н.Вапцаров” организира провеждането на Празник на града „Свети дух“ с участието на ДЮФТА „Южняче“ И ПТФ „Траке“ – м.юни 2021
5. Участие ПТФ „Траке“ в Национален фолклорен фестивал „На армане с тъпане“ – гр.Разлог, м.юни 2021
6. Две участия на Школата за класически и модерен балет в предаването „Ася в страната на талантите“ в Пловдивска обществена телевизия „Тракия“ гр.Пловдив – м.юни 2021
7. Участие на ПТФ „Траке“ в танцов семинар за разучаване на български народни танци от региона на Гоце Делчев – х-л „Мурите“, Банско, м.юли 2021

През периодите, в които дейността на читалището не беше разрешена поради спазване на противоепидемичните мерки, ние успяхме да осъществим следните дейности:

* 1. Инвентаризация на библиотеката
	2. Инвентаризация на костюмите на Ансамбъл „Южняче” и Танцова формация „Траке”

Народно читалище „Н.Й.Вапцаров-1924г.“ участва като партньор на Община Стамболийски в изработването на проект ПО ПЪРВА ПОКАНА ЗА НАБИРАНЕ НА ПРОЕКТНИ ПРЕДЛОЖЕНИЯ

ПО РЕЗУЛТАТ 3 „ПОДОБРЕНА ИНФОРМИРАНОСТ ЗА ИЗКУСТВА И КУЛТУРА НА ЕТНИЧЕСКИ И КУЛТУРНИ МАЛЦИНСТВА (ФОКУС ВЪРХУ РОМИ)“

ПРОГРАМА „КУЛТУРНО ПРЕДПРИЕМАЧЕСТВО, НАСЛЕДСТВО И СЪТРУДНИЧЕСТВО“

IV. Организационна дейност:

На 29.03.2021г. се проведе Общо Отчетно събрание.

 Председател: Любомир Марков

**КУЛТУРЕН КАЛЕНДАР НА НЧ ”Н.Й.ВАПЦАРОВ-1924г.” ГР.СТАМБОЛИЙСКИ**

**ЗА 2022 ГОДИНА**

|  |  |  |
| --- | --- | --- |
| **Месец:** | **Дата:** | **Мероприятие:** |
| **януари** | **01.2022г.** | **„Пътуване към себе си” - 100г. от рождението на Блага Димитрова /1922–2003/**  |
|  | **01.2022г.** | **„Властелинът на пръстените” – 130 г. от рождението на Джон Роналд Руел Толкин – британски писател, основател на жанра фентъзи /1892 – 1973/.** |
|  | **01.2022г.** | **Отбелязване на традиционния народен празник Бабинден**  |
|  | **01.2022г.** | **„Всеки ден, прекаран с теб, е любимият ми ден. И така, днес е новият ми любим ден.” – 140 г. от рождението на Алън Милн – английски писател, автор на книгите за Мечо Пух /1882 – 1956/.** |
| **февруари** | **02.2022г.** | **"Без компютри няма напредък, но без изкуство няма живот." – 100 г. от рождението на Стоянка Мутафова – българска театрална, телевизионна и филмова актриса /1922–2019/.** |
|  | **02.2022г.** | **Съвместно с Община Стамболийски организиране и провеждане на Конкурс за най-добро домашно вино по случай традиционния Празник на лозарите и винарите „Трифон Зарезан” и „Празник на виното” с награждаване на победителите в конкурса и фолклорна програма с участието на танцьори от Танцова формация „Траке”. Ритуал по зарязване на лозе.** |
|  | **02.2022г.** | **Рецитал с ученици посветен на 146 год. от обесването на Васил Левски** |
|  | **02.2022г.** | ***"Човек обича, затова търпи. Който нищо не обича, нищо не търпи..." –* 115 г. от рождението на Емилиян Станев – български писател /1907–1979/.** |
| **март** | **03.2022г.** | **Общинска изложба-конкурс „Баба Марта бързала, мартенички вързала” с мартеници, изработени от деца** |
|  | **03.2022г.** | **Благотворителна акция – подаряване на мартенички на децата от Дом за временно настаняване на деца в гр.Стамболийски** |
|  |  **03.2022г.** | **Пролетен концерт на Школата по балет** |
|  | **03.2022г.** | **Пролетен концерт на Представителна танцова формация „Траке”** |
|  | **03.2022г.** | **Честване на Националния празник на Р България – 3-ти март, съвместно с община Стамболийски – посещение на паметника на Генерал Шувалов и възстановка по исторически събития** |
|  | **03.2022г.** | **„Да се завърнеш в бащината къща” – 135 г. от рождението на Димчо Дебелянов – български поет, автор на лирични и сатирични стихотворения, преводач /1887–1916/.** |
|  | **03.2022г.** | **Литературна игра – „Най-хубавите приказки на Елин Пелин” - четене на приказки с ученици от втори клас**  |
|  | **03.2022г.** | **„Що е то?” – презентация за гатанките – как се пишат гатанки – разговор с ученици трети клас** |
| **април** | **04.2022г.** | **Маратон на четенето** |
|  | **04.2022г.** | **„На Велики четвъртък” – беседа за традицията и боядисването на Великденски яйца – с ученици от четвърти клас** |
|  | **04.2022г.** | **„Екскурзия в библиотеката” – тематично посещение на ученици от І клас в библиотеката на читалището, свързано с Празника на буквите и „Вече съм читател” – записване на децата – читатели на библиотеката** |
|  | **04.2022г.** |  **Откриване на изложба Великденски яйца, украсени от децата на община Стамболийски** |
|  | **04.2022г.** | **„До тука спира моята следа, а имах толкоз много да ви кажа.” – 60 г. от рождението на Петя Дубарова – българска поетеса /1962–1979/.** |
|  | **04.2022г.** | **Участие на Представителна танцова формация „Траке” в Международен Балкански фестивал в гр.Сараево, Босна и Херцеговина** |
|  | **04.2022г.** | **Участие на танцьорите от Ансамбъл „Южняче” в Международен младежки танцов фестивал в гр.Белград, Сърбия** |
|  | **04.2022г.** | **Участие на Школата по балет в Празник на балета в гр.Пазарджик** |
| **май** | **05.2022г.** |  **11май – СВ. СВ.Кирил и Методий – спомен за Първите Апостоли Просветители Български**  |
|  | **05.2022г.** | **„Нощ в библиотеката” – разговор за библиотеките по света, среща с герои от приказките, занимателна кръстословица, рисунка на любим герой с деца от четвърти клас** |
|  | **05.2022г.** | **„Творчеството на Яна Язова” – 110 г. от рождението на Яна Язова с истински имена Люба Тодорова Ганчева – българска поетеса, белетристка и детска писателка /1912–1974/.** |
|  | **05.2022г.** | **Съвместно с Община Стамболийски организиране и провеждане на Тържествено честване на 24-ти май – Денят на българската писменост и култура. Шествие и празнична програма с участието на ученици и деца от училищата и детските градини в гр.Стамболийски** |
|  | **05.2022г.** | **„Гергьовска люлка” – Тържествен годишен концерт на всички групи от Детско-юношески фолклорен танцов ансамбъл „Южняче”** |
|  | **05.2022г.** | **Пролетна изложба на Школата по рисуване** |
|  | **05.2022г.** | **Концерт – Годишна продукция на Школата по балет** |
| **юни** | **06.2022г.** | **Съвместно с Община Стамболийски организиране и провеждане на „Празник на детето” и Рисунка на асфалт на площада пред читалището по случай 1-ви юни – Международен ден на детето** |
|  | **06.2022г.** | **Работилница „Сръчни ръчички” – деца съживяват старите книги в Детския отдел на библиотеката чрез лепене и подвързване на книжките** |
|  | **06.2022г.** | **Съвместно с Община Стамболийски организиране и провеждане на тридневно честване на Празника на град Стамболийски – „Свети дух” и участие на всички танцови формации към читалището в празничната програма** |
|  | **06.2022г.** | **Участие на децата от Ансамбъл „Южняче” в Международен детски танцов фестивал „Лятна дъга” в гр.Китен** |
|  | **06.2022г.** | **Участие на Представителна танцова формация „Траке” в Международен фестивал – Кранево 2022** |
|  | **06.2022г.** | **Участие на Представителна танцова формация „Траке” в Национален фолклорен фестивал – „Хоро край Поморийския бряг” в гр.Поморие**  |
|  | **06.2022г.** | **Участие на Представителна танцова формация „Траке” в Национален фолклорен фестивал – „На армане с тъпане” в гр.Разлот** |
| **юли** | **07.2022г.** | **„Лятна читалня” – четене в библиотеката и в парка пред читалището под мотото „Да бъдем заедно с хубавата детска книга”** |
| **август** | **08.2022г.** | **Организиране на изложба с рисунки „Моят любим герой от приказките” – награждаване на участниците в лятната читалня и конкурса за рисунка** |
|  | **08.2022г.** | **Участие на децата от Ансамбъл „Южняче” в Международен детски лагер-фестивал в гр.Аспровалта, Гърция** |
| **септември** | **09.2022г.** | **„Дарете ваша любима книга на библиотеката” – дарителска кампания на библиотеката** |
|  | **09.2022г.** | **Участие на танцьорите от Ансамбъл „Южняче” в Национални празници на изкуствата – Фестивал с конкурсен характер „Приморска перла” в гр.Приморско** |
|  | **09.2022г.** | **„Приказен свят” – 120 г. от рождението на Ангел Каралийчев – български писател, преводач, автор на разкази и книги за деца /1902–1972/.** |
| **октомври** | **10.2022г.** | **Национална седмица на четенето** |
|  | **10.2022г.** | **„Историческите романи на Фани Попова-Мутафова” – 120 г. от рождението на Фани Попова-Мутафова – българска писателка, преводач от италиански език и общественик, творец на романи и драми с исторически сюжети /1902–1977/.** |
| **ноември** | **11.2022г.** | **Литературна вечер, посветена на Народните будители – „Будителите вчера, днес и утре?”** |
|  | **11.2022г.** | **Тържествен концерт с участието на всички школи от читалището по случай 1-ви ноември Денят на народните будители** |
|  | **11.2022г.** | **„Пипи Дългото чорапче” – 115 г. от рождението на Астрид Линдгрен – шведска детска писателка /1907 – 2002/.** |
| **декември** | **12.2022г.** | **1-ви декември – Световен ден за борба със СПИН – посещения на горен курс при СУ „Отец Паисий” в библиотеката – раздаване на брошури и дипляни, свързани с борбата срещу СПИН** |
|  | **12.2022г.** | **„ Понякога ще идвам във съня ти …….” - 113 г. от рождението на Никола Йонков Вапцаров, български поет (1909 – 1942); - рецитал** |
|  | **12.2022г.** | **„Дядо Коледа в библиотеката” – Коледна приказка за малките читатели** |
|  | **12.2022г.** | **Коледна изложба на Школата по рисуване** |
|  | **12.2022г.** | **Съвместно с Община Стамболийски организиране и провеждане на Коледно тържество пред читалището с раздаване на подаръци от Дядо Коледа за децата от гр.Стамболийски**  |

 **Секретар: .............................................**

 **/Ж.Иванова/**